WINMED เปิดกำไร Q1 โต 22% รายได้ชุดตรวจโควิด-มะเร็งปากมดลูกหนุน
WINMED เปิดงบ Q1 กำไรโต 22% แตะ 13 ลบ. รับรายได้ชุดตรวจโควิด และการฟื้นตัวของผู้เข้ารับการตรวจสุขภาพในโรงพยาบาลส่งผลให้การตรวจมะเร็งปากมดลูกเพิ่มขึ้น
WINMED เปิดงบ Q1 กำไรโต 22% แตะ 13 ลบ. รายได้ชุดตรวจโควิด และการฟื้นตัวของผู้เข้ารับการตรวจสุขภาพในโรงพยาบาลที่ส่งผลให้การตรวจมะเร็งปากมดลูกเพิ่มขึ้น
6 พ.ค. 2565

บริษัท วินเนอร์ยี่ เมดิคอล จำกัด (มหาชน) หรือ WINMED รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

บริษัทฯ รายงานกำไรสุทธิไตรมาส 1/2565 อยู่ที่ 12.89 ล้านบาท เพิ่มขึ้น 22.10% จากงวดเดียวกันของปีก่อน ที่อยู่ที่ 10.56 ล้านบาท และรายได้รวมอยู่ที่ 157.10 ล้านบาท เพิ่มขึ้น 32.07%
โดยรายได้ที่เพิ่มขึ้นเป็นผลมาจากการรับรู้รายได้จากกลุ่มผลิตภัณฑ์ที่เกี่ยวข้องกับโควิด-19 ได้แก่ ชุดตรวจแอนติเจน (Antigen Test Kits) และห้องปฏิบัติการเพื่อตรวจหาเชื้อไวรัสโควิด-19 ที่เริ่มรับรู้รายได้ในช่วงไตรมาส 1/2565 ที่ผ่านมา อีกทั้งรับรู้รายได้เพิ่มขึ้นอย่างต่อเนื่องจากกลุ่มผลิตภัณฑ์ดูแลสุขภาพสตรี จากการฟื้นตัวของผู้เข้ารับการตรวจสุขภาพในโรงพยาบาลที่ส่งผลให้การตรวจมะเร็งปากมดลูกเพิ่มขึ้น อีกทั้งยังมาจากเงินปันผลที่ลงทุนในบริษัท Pro-Lab